บาทเปิด 31.24 บาทต่อดอลลาร์ เคลื่อนไหวตามตลาดโลก
เงินบาทเปิดตลาด 31.24 บาทต่อดอลลาร์ เคลื่อนไหวตามตลาดโลก หลังตัวเลขเศรษฐกิจสหรัฐฯกดดอลล์อ่อน
1 เม.ย. 2564

นักบริหารเงินจากธนาคากรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 31.24 บาท/ดอลลาร์ จากเย็นวานนี้ที่ปิดตลาดที่ระดับ 31.25 บาท/ดอลลาร์
วันนี้เงินบาทยังเคลื่อนไหวตามทิศทางตลาดโลก โดยดอลลาร์สหรัฐย่อลงช่วงท้ายตลาดวานนี้ จากผลของตัวเลขการจ้างงานภาคเอกชนออกมาต่ำกว่าที่คาด ระหว่างวันนี้ ต้องจับตาดู flow ของทองคำ เนื่องจากเมื่อคืนทองคำกลับมาบวกไป 30 ดอลลาร์ ขณะที่คืนนี้ให้รอดูการรายงานจำนวนผู้ขอรับสวัสดิการว่างงานรายสัปดาห์ของสหรัฐ
นักบริหารเงิน คาดว่า วันนี้เงินบาทจะเคลื่อนไหวในกรอบ 31.15 - 31.35 บาท/ดอลลาร์